burgasdotpro/wikipedia huggingface dataset:
Popular Problems

Popular Problems je trinásty štúdiový album kanadského hudobníka Leonarda Cohena. Album bol vydaný 22. septembra roku 2014, teda jeden deň po Cohenových osemdesiatych narodeninách. Obsahuje celkom deväť piesní a jeho producentom je Patrick Leonard.
Černochov Vrch

Černochov Vrch je kopaničiarska osada, mestská časť Starej Turej. Má okolo 50 obyvateľov.
Nachádza sa na ceste medzi Drgoňovou Dolinou a obcou Rudník. Z osady vedie aj cesta do Hrašného U Štefíkov, spájajúca osadu s cestou II. triedy zo Starej Turej na Myjavu, ktorá však nie je vo veľmi dobrom stave.
Drgoňova Dolina

Drgoňova Dolina je kopaničiarska osada, mestská časť Starej Turej. Má takmer 100 obyvateľov. Nachádza sa západne od Starej Turej medzi vodnou nádržou Dubník II a osadou Černochov Vrch. Prístup je možný po asfaltovej ceste cez mestskú časť Papraď.
V osade funguje dobrovoľný hasičský zbor.
Bóros

Bóros ("Bóros") môže byť v gréckej mytológii:
Željko Kalac

Željko Kalac (* 16. december 1972, Sydney, Austrália) je bývalý austrálsky futbalový brankár. Chytal okrem iného za taliansky klub AC Miláno.
ŠEVT

ŠEVT, a.s. (Štatistické a Evidenčné Vydavateľstvo Tlačív, predtým Štátne a Evidenčné Vydavateľstvo Tlačív) je slovenská firma, ktorá sa zaoberá predajom prevažne kancelárskych potrieb a tlačív. Hlavné sídlo spoločnosti sa nachádza v Bratislave, má však predajnú sieť 40 pobočiek. Spoločnosť je držiteľom certifikátov ISO 9001:2008 manažérstva kvality a ISO 14001:2004 za systém environmentálneho manažérstva. 
Okrem predaja kancelárskych potrieb tlačív sa spoločnosť venuje predaju kancelárskych zariadení, príslušenstva ku tlačiarňam, nízkonákladovej tlači, viazaniu dokumentov, výrobe pečiatok a radu ďalších príbuzných činností.
Dejiny.
Spoločnosť vznikla v roku 1954 ako Štátne a evidenčné vydavateľstvo tlačív š. p., ktorého úlohou bolo zjednotenie sústavy úradných a hospodárskych tlačív. V roku 1992 bol podnik transformovaný na akciovú spoločnosť a v roku 1995 napokon sprivatizovaný. Došlo k zmene organizačnej štruktúry firmy. Podľa niektorých informácii bola privatizácia netransparentná a firmu získali osoby blízke Irene Jenčovej, ktorá mala kontakty na prezidenta Fondu národného majetku Štefana Gavorníka. Nový majiteľ údajne spoločnosť získal za 9,36 % jej účtovnej hodnoty.
V roku 1999 spoločnosť obdržala Cenu Slovenskej republiky za kvalitu. Od roku 2005 začala spoločnosť rozvoj obchodnej siete špecializovaných papiernictiev v novom obchodnom formáte Office1Ševt. Spoločnosť v spolupráci s Ministerstvom školstva a v roku 2011 spustila projekty eTlačivá a eŠkola zamerané na elektronizáciu tlačív, inteligentné vypĺňanie a elektronickej školskej agendy. V nasledujúcom období rozšírila svoje aktivity v sektore nízkonákladovej tlače. V roku 2013 boli spustené elektronické obchody pre firmy a širšiu verejnosť ponúkajúce sortiment firmy.
Suchá hmotnosť vozidla

Suchá hmotnosť vozidla () je hmotnosť vozidla, bez prevádzkových náplní (napr. motorový olej, chladiace médium, palivo) a bez pasažierov (vrátane vodiča) a nákladu (batožiny). Zvyčajne so štandardnou výbavou vozidla. Pri motocykloch niektorých výrobcovia udávajú suchú hmotnosť aj akumulátora. 
Tento údaj je odlišný od:
Pozemný hokej na Panamerických hrách

 
Pozemný hokej na Panamerických hrách je hokejový turnaj, ktorý sa koná v rámci multišportového podujatia Panamerických hier a ktorý organizuje Panamerická federácia pozemného hokeja (ASHF) v spolupráci s Panamerickou športovou organizáciou (PASO). Do programu hier bol turnaj oficiálne zaradený na 5. Panamerických hrách v roku 1967 v kanadskom Winnipegu, vtedy len v mužskej kategórii. Turnaj v pozemnom hokeji sa odvtedy koná na hrách pravidelne. Ženy mali premiéru až na 10. Panamerických hrách v roku 1987 v Indianapolis. V mužskej kategórii dominujú družstvá a ; v ženskej kategórii je to .
Tento turnaj slúži zároveň ako kvalifikácia panamerických družstiev na hokejový turnaj Letných olympijských hier.
Sila (seriál)

Sila () je turecký seriál od Güla Oğuza a spoločnosti Ay Yapım, ktorý bol natáčaný v rokoch 2006 – 2008. Hlavné postavy stvárnili herci Cansu Dere a Mehmet Akif Alakurt. Na Slovensku seriál vysielala TV Doma od 5. augusta 2013 do 27. marca 2014. Seriál Sila sa na TV Doma reprízoval od 4. januára 2016 do 27. júla 2016.
Lamborghini Huracán

Lamborghini Huracán je športový automobil talianskeho výrobcu Lamborghini. Je priamym nasledovníkom Lamborghini Gallardo, ktorého výroba sa skončila v roku 2013. Prvýkrát naživo bolo Lamborghini Huracán, konkrétne prvý model s označením LP610-4 predstavené na autosalóne v Ženeve, 6. marca 2014. Do sériovej výroby vstúpil ešte v priebehu roka 2014. Meno "Huracán" je podľa tradície automobilky inšpirované španielskym bojovým býkom, podobne ako väčšina ostatných modelov výrobcu.
Huracán LP610-4.
Lamborghini Huracán LP610 – 4 je prvá základná verzia modelu Huracán. Označenie LP610-4 znamená – Longitudinally Posterior, pozdĺžne uložený (motor), pričom 610 označuje výkon v konských silách a číslica 4 informuje o prítomnosti pohonu oboch náprav 4 × 4. Suchá hmotnosť bez prevádzkových náplní auta je . Výrobca uvádza maximálnu rýchlosť /h, zrýchlenie z 0 na /h za 3,2 sekundy a na /h za 9,9 sekundy. O brzdenie sa starajú karbón-keramické brzdy. Príplatková výbava auta zahŕňa aj systém LDS (Lamborghini Dynamic Steering) –  posilňovač riadenia s variabilným prevodovým pomerom a aktívne pruženie na princípe zmeny viskozity kvapaliny v tlmičoch magnetizáciou. Táto technológia je známa aj pod názvom Magneticride od Audi. Lamborghini nasadzuje LP610-4 ako priameho konkurenta pre Ferrari 458 alebo McLaren MP4-12C.
Motor a prevodovka.
Automobil používa 5,2-litrový desaťvalcový vidlicový motor s atmosférickým plnením. Motor pracuje s kompresným pomerom 12,7:1 a využíva technológiu priameho vstrekovania IPS (Iniezione Diretta Stratificata), taktiež aj viacbodové vstrekovanie (MPI). Výrobca udáva výkon 610 koní (449 kW) pri 8250 otáčkach za minútu a točivý moment 560 Nm pri 6500 otáčkach za minútu, ale viac než 70% točivého momentu má byť dostupných už od 1000 otáčok. Lamborghini uvádza kombinovanú spotrebu na 12,5 litra na , čo zodpovedá emisiám oxidu uhličitého na úrovni 290 g/km.
Výkon na obe nápravy prenáša robotizovaná dvojspojková prevodovka Lamborghini Doppia Frizione (LDF). Ide o upravenú prevodovku, známu z koncernu Volkswagen pod označením DSG. Je to prvýkrát čo Lamborghini použilo vo svojom aute dvojspojkovú prevodovku. Vodič môže zmenu prevodových stupňov ovládať pomocou pádiel pod volantom alebo zvoliť automatický režim.
Zvukový inžinier

Zvukový inžinier je osoba, ktorá vykonáva nahrávanie, úpravu alebo sprostredkovanie zvuku (napríklad hudby). Zvukový inžinier sa v nahrávacom štúdiu stará o nahrávanie hudby, a mnoho z nich kreatívne používa technológie na produkciu zvuku pre filmy, rozhlas, televíziu, hudbu, elektronické výrobky a počítačové hry. Alternatívne môže termín zvukový inžinier označovať vedca alebo inžiniera, ktorý vyvíja nové zvukové technológie v odvetví akustického inžinierstva.
Disciplíny.
Spracovanie zvukového signálu.
Zvukoví inžinieri vyvíjajú algoritmus, ktorý dovoľuje elektronickú úpravu zvukových signálov.
Architektonická akustika.
Architektonická akustika je veda a inžinierstvo, ktorej cieľom je dosiahnutie dobrého zvuku vo vnútri miestnosti. Takisto môže byť jej cieľom zachovanie čo najlepšieho zvuku rozprávania na štadiónoch alebo vylepšenie kvality zvuku v divadlách.
Elektroakustika.
Elektroakustika sa zameriava na dizajn slúchadiel, mikrofónov, reproduktorov, systémov na reprodukciu zvuku a nahrávacích technológií. Medzi príklady elektroakustického dizajnu patria prenosné elektronickú zariadenia (mobilné telefóny, prenosné multimediálne prehrávače alebo tablety), zvukové systémy v architektonickej akustike, priestorový zvuk v kinách a car audio.
Hudobná akustika.
Hudobná akustika sa zameriava na prieskum a popísanie vedy o hudbe. Vo zvukovom inžinierstve zahŕňa dizajn elektronických hudobných nástrojov ako sú syntetizátory; ľudský hlas (fyzika a neurofyziológia spevu); počítačovú analýzu zvuku; muzikoterapiu, a vnímanie a poznávanie hudby.
Psychoakustika.
Psychoakustika je vedný odbor, ktorý skúma ako ľudia reagujú na to, čo počujú. Uprostred zvukového inžinierstva sú poslucháči, ktorí na konci rozhodujú, či je dizajn zvuku úspešný.
Reč.
Produkcia, počítačové spracovanie a vnímanie reči je dôležitou súčasťou zvukového inžinierstva. Reč je zrozumiteľne a účinne prenášaná a zároveň pri vysokej kvalite.
Fintas

Fintas ("Fintas") je v gréckej mytológii syn a nástupca messénskeho kráľa Sybota.
Antický autor Pausanias zaznamenal, že sa za vlády messénskeho kráľa Finta odohrala udalosť, ktorá bola neskôr jednou z príčin vypuknutia vojenského konfliktu medzi Spartou a Messéniou, tzv. prvej messénskej vojny. Pausanias uvádza, že jedného dňa na sviatok bohyne Artemidy, ktorý Sparťania i Messénčania každoročne oslavovali pri jej chráme na hranici oboch kráľovstiev, Messénčania zavraždili spartského kráľa Télekla, ktorý im chcel zabrániť únosu spartských panien. Unesené a znásilnené panny údajne neskôr spáchali samovraždu.
Podľa Messénčanov sa však táto udalosť odohrala inak. Mladí Sparťania preoblečení za dievčatá sa v noci s ukrytými dýkami pokúsili zavraždiť messénskych šľachticov. Messénčania sa bránili a pri tomto incidente bol zabitý aj spartský kráľ Téleklos. Messénsky kráľ Fintas sa ešte vojne vyhol, ale po ďalšom podobnom incidente, ktorý sa udial za vlády jeho následníkov, synov Antiocha a Androkla, už musela Messénia čeliť útoku Sparty.
Aquapark Delňa

Aquapark Delňa je momentálne (august 2021) jediný krytý mestský akvapark s celoročnou prevádzkou v meste Prešov. Nachádza sa 1,5 km na juhovýchod od sídliska Šváby. S vodnou plochou 1500 m² sa radí medzi najväčšie v regióne.
Doprava.
Areál leží po pravej strane od cesty I/68 v Prešove na Jelšovej ulici. Jeho súčasťou je veľkokapacitné parkovisko. Premávajú sem linky MHD č. 28, 33, 35, 45.
História.
V polovici júna 2009 sa začali práce na stavbe prešovského aquaparku. V prvej etape bol vybudovaný tzv. kúpeľný dom a to na mieste bývaleho parkoviska. V druhej etape boli vybudované bazény, tobogány a vodné atrakcie. V tretej etape bolo dobudované aj kryté parkovisko, zimná záhrada či centrum zdravia. Prvé dve etapy boli dokončené koncom júla 2010, posledná v polovici roku 2012.
Delňa (kúpalisko)

Prírodné kúpalisko Delňa alebo aj prírodná vodná nádrž Delňa sa nachádza približne 5 kilometrov od centra mesta Prešov za sídliskom Šváby. Areál sa rozprestiera na ploche 13 hektárov, pričom vodná plocha má rozmery 250 x 130 metrov (3,25 ha) a hĺbka vody bola v minulosti tri metre.
Súčasnosť.
Areál je otvorený verejnosti bezplatne, no kúpanie je len na vlastnú zodpovednosť.
Pozemný hokej na Stredoamerických a karibských hrách

 
Pozemný hokej na Stredoamerických a karibských hrách je turnaj v pozemnom hokeji, ktorý sa koná v rámci multišportového podujatia Stredoamerických a karibských hier. Organizuje ho Panamerická federácia pozemného hokeja (PAHF) v spolupráci s Stredoamerickou a karibskou športovou organizáciou (CASCO). Do programu hier bol turnaj oficiálne zaradený na 14. stredoamerických a karibských hrách v roku 1982 v Havane, vtedy len v mužskej kategórii. Hokejový turnaj sa odvtedy koná na hrách pravidelne. Ženy mali premiéru na 15. stredoamerických a karibských hrách v roku 1986 v dominikánskom Santiago de los Caballeros. V mužskej kategórii dominuje družstvo ; v ženskej kategórii je to a .
Tento turnaj slúži zároveň ako kvalifikácia stredoamerických a karibských družstiev na hokejový turnaj Panamerických hier.
Leningrad Cowboys

Leningrad Cowboys je fínska rocková skupina, známa humorne tvorenými rock and rollovými coververziami populárnych skladieb, prehnanými štýlmi vlasov, dlhými, špicatými topánkami, pričom často tiež spolupracuje s ruskou vojenskou skupinou Alexandrovov súbor piesní a tancov.
Antiochos

Antiochos ("Antiochos", ) môže byť:
Death ’n’ roll

Death ’n’ roll (spojenie z "death" metal a rock "’n’ roll") je subžáner death metalu, ktorý obsahuje prvky inšpirované hard rockom. Obsahuje typické efekty death metalu ako growlingové vokály a skreslené podladené gitarové riffy s prvkami hard rocku a heavy metalu zo 70. rokov. Medzi významných interpretov patria skupiny Entombed, Gorefest a The Cumshots.
Androkles

Androkles alebo Androklés ("Androkles"/iný prepis: "Androklés") môže byť:
Excision

Jeff Abel (* 1986), viac známy ako Excision, je kanadský dubstepový producent a DJ z mesta Kelowna v Britskej Kolumbii.
Excision často spolupracuje s kanadskými dubstepovými producentmi Datsikom a Downlinkom. Spoločne s Downlinkom založil vydavateľstvo Rottun Recordings.
Od januára 2014 začal Excision turné po Severnej Amerike s podporou Dirtyphonics a III Gates. Približne v tomto čase priniesol 150 000 wattový basový systém od PK Sound.
Pedikúra

Pedikúra je profesionálne ošetrenie nôh alebo všeobecná starostlivosť o nohy. Pedikúra zahrňuje masáž nôh, lakovanie nechtov, zábaly, kúpele, strihanie a brúsenie nechtov. Ďalej tiež vyrezávanie kurích očí a ošetrenie zarastených nechtov. Pri pedikúre sa používajú pedikérske kliešte, lacron, rúčka na čepielky č. 19, 20, 21, 24, kovový pilník alebo brúska, brúsne kotúče. 
Delí sa na:
V pedikúre je dovolené: 
V pedikúre je zakázané:
Soft Cell

Soft Cell je anglická synthpopová dvojica, ktorá sa stala populárnou začiatkom 80. rokov. Jej členmi sú vokalista Marc Almond a inštrumentalista David Ball. Dvojica sa stala známou pre svoj hit „Tainted Love“ a tiež pre debutový album "Non-Stop Erotic Cabaret" z roku 1981.
Ich skladby boli použité mnohými interpretmi v podobe coververzií. Medzi týchto interpretov patria Nine Inch Nails, David Gray, Nouvelle Vague, Marilyn Manson a A-ha. Ich skladba „Memorabilia“ získala uznanie a skupina sa vďaka nej stala priekopníkom synthpopom ovplyvneného techna. Celosvetovo predala skupina Soft Cell 10 miliónov nahrávok.
Peter L. Berger

Peter Ludwig Berger (* 17. marec 1929, Viedeň, Rakúsko – † 27. jún 2017, Brookline, Massachusetts, USA ) bol americký sociológ rakúskeho pôvodu. Zaoberal sa sociológiou poznania (sociology of knowledge), sociológiou náboženstva (sociology of religion) a štúdiom modernity.
Hádzaná na Juhoamerických hrách 2014

Hádzaná na Juhoamerických hrách 2014 bol hádzanársky turnaj v rámci multišportového podujatia Juhoamerických hier 2014. Konal sa vo Viña del Mar, v Čile od 7. do 16. marca 2014, za účasti 7 mužských a 5 ženských tímov. Hádzanársky turnaj sa na hrách organizuje od roku 2002 a toto bolo jeho 4. vydanie. Zápasy sa hrali v aréne Gimnasio Polideportivo de la ciudad de Viña del Mar, teda na rozdiel od väčšiny športov nie v Santiagu. V obidvoch kategóriách zvíťazili bez prehry reprezentácie Brazílie.
Tento turnaj bol zároveň kvalifikáciou na hádzanársky turnaj Panamerických hier 2015, ktoré sa uskutočnia v Toronte. Kvalifikovali sa naň 3 najlepšie družstvá z oboch kategórií a štvrté družstvo postúpilo do trojtímovej baráže.
Výsledky.
Ženy.
Play-off sa nehralo.
Kľučka (dvere)

Kľučka je mechanické zariadenie slúžiace na zatváranie a otváranie dverí, okien a iných zaklápacích mechanizmov. 
História kľučiek je dlhá a patent na tento predmet spadá do roku 1878, keď si Osbourn Dorsey nechal patentovať vylepšenie zariadenia na zatváranie dverí. Avšak kľučky sa používali už storočie pred samotným patentom.
Mechanizmus kľučiek je rôzny a vyrábajú sa v rôznych tvaroch a prevedeniach. Keďže prevedení a štýlov kľučiek je obrovské množstvo, ťažko sa všeobecne popisuje vzhľad klasickej kľučky. V Európe sú bežnejšie kľučky s klasickou rúčkou, s ktorou sa ľahšie narába. Na druhej strane v Amerike sú bežnejšie na dverách kľučky v podobe otočného gombíka.
Two Steps from Hell

Two Steps from Hell je skupina hudobných producentov z Los Angeles, ktorú založili Nick Phoenix a Thomas J. Bergersen dňa 14. februára 2006. Skupina vytvára predovšetkým hudbu pre filmové trailery, ale aj pre televízne programy a vybrané hry.
Do júna 2013 publikovali 20 predvádzacích a 8 verejných albumov, s takmer 1000 unikátnymi skladbami.
Hlavným grafikom skupiny je Steven R. Gilmore, ktorý vytvára grafiku obalov albumov pre takmer všetky propagačné a verejné vydania; je aj autorom loga skupiny.
Dňa 8. apríla 2024 duo Thomas Bergersen a Nick Phoenix oznámili, že sa budú venovať sólovej kariére a Two Steps From Hell sa skončí.
Diskografia.
Verejné albumy.
"Classics Volume Two" (2015) — Verejný album; obsahuje najlepšie skladby z rôznych predvádzacích albumov
Komerčné skladby.
Komerčne dostupné skladby, ktoré nie sú v žiadnom albume alebo boli zverejnené ako upútavkové skladby. Všetky nasledujúce diela sú napísané Bergersenom, okrem tých s poznámkou:
Tower defense

Tower defense alebo Tower defence doslovne (obrana veže) je podžáner real-time strategy počítačových hier.
Princíp hry spočíva v budovaní a vylepšovaní obranných veží na mape, budovanie rôznych typov obrán, ktoré potom bránia pred útokmi jedného, alebo viacerých nepriateľov vežu, budovu a podobne. Tento štýl hry využíva sekvencie útokov s určitým časovým odstupom na vybudovanie novej alebo vylepšenie pôvodnej obrany (za zneškodnenie každého nepriateľa obdrží hráč sumu peňazí, za ktorú to môže uskutočniť). Vo väčšine hier sa nachádzajú misie, v ktorých hráč musí brániť vežu pred hlavným nepriateľom, tzv. šéfom (ang. boss). Samotné misie a ich etapy postupne naberajú na obtiažnosti a je potrebné obranné mechanizmy meniť a vylepšovať a voliť správny systém hrania.
Zoznam kráľov Messénie

Staroveká Messénia bola krajina na juhozápade Peloponézu, severne od nej sa nachádzala Arkádia a Élis a východne Lakónia. V mykénskom období bola husto osídlená. Hlavným mestom krajiny bol Pylos. Podľa gréckych mýtov pomenovanie krajiny bolo odvodené od mena manželky prvého messénskeho kráľa Polykaóna.
"Nasledujúci zoznam uvádza mená mýtických kráľov Messénie, vládnucich v mestách Andania alebo Pylos."
"Messénia sa približne na konci 12. stor. pred Kr. rozdelila na tri kráľovstvá. Tabuľka uvádza mená kráľov jednotlivých kráľovstiev a ich následníkov."
"Melanthos, syn Andropompa, kráľ v messénskom Pyle po útoku Dórov na Peloponéz utiekol do Atén."
Keď Dóri vedení Heraklovcami porazili na Peloponéze aj posledného mykénskeho vládcu Tisamena, krajinu si rozdelili žrebom. Synom Aristodéma, Eurysthenovi a Proklovi pridelili Lakóniu, Temenos sa stal vládcom v Argu, kde predtým vládol Tisamenos a Kresfontes sa stal kráľom Messénie.
"Nasledujúca tabuľka uvádza mená kráľov Messénie z rodu Heraklovcov"
Na konci 8. storočia napadli Messéniu Sparťania. Táto tzv. prvá messénska vojna trvala dvadsať rokov. Posledné zúfalé boje proti Sparťanom viedol so svojim ľudom messénsky kráľ Aristodémos, ktorý sa nakoniec musel stiahnuť do pevnosti Ithomé. Nešťastný kráľ na radu veštcov obetoval aj svoju dcéru a keď ani to nepomohlo, spáchal nad jej hrobom samovraždu. Ľud Messénie upadol potom do otroctva.
Okolo roku 645 pred Kr. vznikla z povstania zotročených druhá messénska vojna, trvala 17 rokov, Messénčanov viedol kráľ Aristomenes. Sparťania po ťažkých bojoch zvíťazili a Aristomenos s hŕstkou verných ušiel z obkľúčenia a neskôr zomrel ako emigrant na Rode. Tretia messénska vojna vypukla v roku 464 pred Kr., trvala desať rokov a skončila sa opäť víťazstvom Sparťanov. Messénčanom priniesol slobodu až tébsky vojvodca Epameinóndas v roku 370 pred Kr. a založil im hlavné mesto Messénu.
Štefan Luby (fyzik)

Štefan Luby (* 6. máj 1941, Bratislava) je slovenský fyzik a vedúci vedecký pracovník Slovenskej akadémie vied. Deväť rokov bol riaditeľom Fyzikálneho ústavu SAV a pätnásť rokov (19952009) predsedom SAV. Bol úradujúcim prezidentom All European Academies (federácie európskych akadémií), Central European Academy of Sciences and Arts, je viceprezidentom Európskej akadémie vied a umení v Salzburgu a predsedom Redakčnej rady Encyklopédie Beliana.
Zaoberá sa fyzikou polovodičov, kovov, elektronických súčiastok, laserovou technikou, röntgenovou optikou, nanovedou a nanotechnológiou. Je autorom vyše 400 vedeckých publikácií, 8 patentov a 10 kníh literatúry faktu.
Životopis.
Detstvo strávil v Liptovskom Hrádku. Školskú dochádzku absolvoval v Bratislave. Elektrotechnickú fakultu SVŠT ukončil v roku 1963. Po ročnom pôsobení na Prírodovedeckej fakulte UPJŠ v Košiciach absolvoval ašpirantúru a ďalšie zamestnanie v Slovenskej akadémii vied. Hodnosť DrSc. obhájil roku 1982. V roku 1992 sa habilitoval za docenta Matematicko-fyzikálnej fakulty UK v Bratislave. V roku 1996 sa stal profesorom fyziky na Slovenskej technickej univerzite v Bratislave. Pracuje ako vedúci vedecký pracovník Fyzikálneho ústavu SAV. Zahraničné stáže absolvoval ako štipendista Nadácie Alexandra Humboldta na Univerzitách v Stuttgarte a Bielefelde, ako hosťujúci vedec alebo profesor pôsobil na ústavoch v ZSSR a Grécku, na univerzitách v Taliansku, USA, Nemecku a Japonsku.
Pedagogická činnosť.
Slovenská technická univerzita, Univerzita Komenského v Bratislave, Univerzita Salento, prednášky, 30 doktorandov a diplomantov.
Rodina.
Otec prof. JUDr. Štefan Luby, DrSc. (19101976) bol jedným zo zakladateľov slovenskej právnej vedy, matka JUDr. Anna Lubyová († 1989) bola právnička, manželka Ing. Želmíra Lubyová († 1996) bola chemička, dcéra JUDr. Mgr. Martina Lubyová, PhD. (19672023) bola ministerkou školstva Slovenskej republiky a pred tým bola riaditeľkou Prognostického ústavu SAV, dcéra Mgr. Barbora Lubyová, PhD. (* 1968) je vedeckou pracovníčkou Ústavu imunológie a mikrobiológie AV ČR Praha, predtým pôsobila na Univerzite Johna Hopkinsa v Baltimore.
Ocenenia.
Je čestným doktorom univerzít Salento (Taliansko), Slovenskej technickej univerzity v Bratislave (2005), Univerzity Konštantína Filozofa v Nitre a Trenčianskej univerzity Alexandra Dubčeka v Trenčíne.
Basketbal na Juhoamerických hrách 2014

Basketbal na Juhoamerických hrách 2014 bol basketbalový turnaj v rámci multišportového podujatia Juhoamerických hier 2014. Konal sa v Santiagu, v Čile od 11. do 16. marca 2014, za účasti 5 mužských a 6 ženských tímov. Pôvodne sa na turnaji malo predstaviť aj družstvo mužov . Basketbalový turnaj sa na hrách organizuje od roku 1978 a toto bolo jeho 4. vydanie. Zápasy sa hrali v aréne Centro de Entrenamiento Olímpico II. V oboch kategóriách zvíťazili bez prehry reprezentácie Argentíny.
Ragby na Juhoamerických hrách 2014

Ragby na Juhoamerických hrách 2014 bol turnaj v sedmičkovom ragby v rámci multišportového podujatia Juhoamerických hier 2014. Konal sa v Santiagu, v Čile od 8. do 9. marca 2014, za účasti 7 mužských a 7 ženských tímov. Ragbyový turnaj sa na hrách organizuje až od roku 2006 a toto bolo iba jeho 2. vydanie. Zápasy sa hrali na štadióne Centro de Alto Rendimiento Parque Mahuida. Na turnaji zvíťazili favorizovaní ragbisti Argentíny a ragbistky Brazílie, ktorí vyhrali všetky svoje zápasy.
Tento turnaj bol zároveň kvalifikáciou na ragbyový turnaj Panamerických hier 2015, ktoré sa uskutočnia v Toronte. Kvalifikovalo sa naň 1 družstvo z oboch kategórií s tým, že tímy mužov Argentíny, Čile a Uruguaja už mali účasť dopredu istú.
Sencor

Sencor je značka spotrebnej elektroniky. Vznikla v roku 1969 v Japonsku a postupne si získala prestížne postavenie predovšetkým v oblasti audio techniky. Od začiatku 90. rokov, kedy sa stal Sencor značkou európskou, sa jej sortiment značne rozšíril. Názov vznikol spojením japonského slova "sen" - 1000, a latinského slova "cor" - srdce. 
Zrod značky.
Japonsko po 2. svetovej vojne riešilo otázku, ako naštartovať vojnou zdevastovanú ekonomiku. Jednou z ciest sa ukázal štátom mohutne podporovaný nákup know-how z USA a Európy, do ktorého Japonci investovali viac ako miliardu dolárov. K predvojnovým firmám (Panasonic, Hitachi, Sharp) začali sa pridávať nové - Sony, Akai, Sanyo, Aiwa a v roku 1969 tiež Sencor. A práve koniec šesťdesiatych rokov znamenal zásadný zvrat pre Japonsko a jeho elektronické firmy. Dovezené technológie prestali stačiť, dostavil sa útlm a cieľom sa stal vlastný vývoj a výskum, objavenie nových technológií a produktov.
70. roky - expanzia.
V rokoch sedemdesiatych svetom zmietala ropná kríza, ale japonské elektronické firmy stúpali strmo nahor. Sencor bol jednou z nich. Jeho hlavnou devízou bola kvalita, dizajn a finančná dostupnosť. Značka začala exportovať do Ázie a Európy a postupne svoje trhy rozširovala na všetkých päť kontinentov. Kazetové magnetofóny a autorádia Sencor sa stali hitom najprv vo Veľkej Británii a čoskoro aj v celej Európe. Najväčším vývojovým triumfom Sencor bol vôbec prvý a v mnohom prelomový viacstopový stereo magnetofón uvedený na trh už v roku 1972. Ďalšie technológie firmy boli funkcia "reverse" na kazetových magnetofónov, dvojitý kazetový magnetofón schopný nahrávať, alebo Mobile Hi-Fi - jeden z prvých prenosných Hi-Fi systémov vybavený systémom Dolby NR pre redukciu šumu pri nahrávaní. V Európe predstavil Sencor úplnú novinku - autorádiá s kazetovým prehrávačom.
90. roky a presun do Európy.
V deväťdesiatych rokoch sa Sencor stal európskou firmou. Je riadený z Európy, svoje produkty vyrába v Ázii aj v európskych krajinách. Dochádza k úprave loga, firma sa však stále hlási k tomu najlepšiemu z tradícií japonského technologického zázraku a dôsledne rozvíja všetky zámery zakladateľov značky.
Súčasnosť.
V súčasnosti značku zastupuje spoločnosť FAST ČR a zameriava sa predovšetkým na čiernu techniku v oblasti low-end. Spoločnosť nemá vlastné továrne a zhotovenie výrobkov si objednáva u svojich partnerov v Číne. Opravy zaisťuje centrála spoločnosti FAST v Říčanoch pri Prahe.
Aristodémos (syn Aristomacha)

Aristodémos alebo Aristodemos ("Aristodémos") je v gréckej mytológii syn Heraklovca Aristomacha.
Približne osemdesiat rokov po trójskej vojne viedli bratia Aristodéma, Kresfontes a Temenos piaty a tentokrát už víťazný útok Dórov na mykénsky Peloponéz. Podľa gréckych mýtov, hrdina Herakles zanechal potomkov v Lakónii, Argolide, Boiótii a inde. Niektorí dosiahli vo svojich rodných mestách vládu, iní museli pred legitimnými synmi vládcov utiecť a neskôr sa neúspešní uchádzači o trón, vyhnaní vládcovia, alebo ich potomkovia spojili s Dórmi, aby s ich pomocou získali stratené tróny.
Aristodemos zomrel po zásahu bleskom ešte pred predchádzajúcou neúspešnou vojenskou výpravou. Táto výprava Dórov bola však už od začiatku odsúdená na neúspech, lebo ich boh Apolón trestal za to, že Heraklovec Hippotes zabil veštca z Arkádie, ktorého omylom považoval za zveda nepriateľov. Dórsku flotilu, ktorá vyplávala z Naupaktu Apolón zničil morskou búrkou a ostatné vojsko potrestal hladomorom. Aby si Heraklovci boha uzmierili, odišli si po radu, ako to urobiť, do veštiarne v Delfách. Delfská Pýtia im potom odporučila, aby vinníka poslali do desaťročného vyhnanstva a zvolili si za vodcu trojokého. Heraklovci si nechali poradiť, Hippota poslali do vyhnanstva a keď potom Temenos stretol muža na oslovi, čo mal len jedno oko ihneď pochopil, že veštba sa vzťahuje na neho. Tým mužom bol Oxylos, ktorý bol tiež Heraklovým potomkom a pôvodne vládol v Aitólii, ale stadiaľ musel do vyhnanstva, lebo nešťastnou náhodou na hrách v Tébach zabil hodeným diskom svojho brata. Boh Apolón Heraklovcom potom odpustil a ich následná morská výprava z Naupaktu a vylodenie vojska na Peloponéze bolo už úspešné.
Dóri vedení Heraklovcami potom viedli na pevnine s mykénskymi vládcami neľahké boje. Keď na Peloponéze porazili aj posledného mykénskeho vládcu Tisamena, krajinu si rozdelili žrebom. Keďže Aristodéma zabil blesk, Lakónia so svojim kráľovským sídlom v Sparte bola pridelená jeho synom Eurysthenovi a Proklovi, Temenos sa stal vládcom v Argu, kde predtým vládol Tisamenos a Kresfontes sa stal kráľom Messénie.
Casio

Casio Computer Company, Limited ( "Kashio Keisanki Kabushiki-gaisha") je japonský výrobca elektroniky so sídlom v Šibuji v Tokiu. Vyrába kalkulačky, mobilné telefóny, fotoaparáty, hudobné nástroje a hodinky. Spoločnosť bola založená v roku 1946. V roku 1957 vyrobila prvú kompaktnú elektronickú kalkulačku na svete.
Jill Officerová

Jill Officerová (; * 2. jún 1975, Winnipeg, Kanada) je kanadská hráčka curlingu, kanadská juniorská šampiónka z roku 1994, majsterka sveta z roku 2008 a zlatá olympijská medailistka na ZOH 2014 v tíme Jennifer Jonesovej. Officerová študovala žurnalistiku na Red River College, je členkou St. Vital Curling Club a Kanadského národného curlingového družstva žien.
Volejbal na Juhoamerických hrách 2014

Volejbal na Juhoamerických hrách 2014 bol volejbalový turnaj v rámci multišportového podujatia Juhoamerických hier 2014. Konal sa v Santiagu, v Čile od 8. do 17. marca 2014, za účasti 5 mužských a 6 ženských tímov. Volejbalový turnaj sa na hrách organizuje od roku 1978 a toto bolo jeho 4. vydanie. Všetky zápasy sa hraly v aréne Gimnasio Polideportivo de Ñuñoa. V oboch kategóriách zvíťazili reprezentácie Argentíny.
Futsal na Juhoamerických hrách 2014

Futsal na Juhoamerických hrách 2014 bol futsalový turnaj v rámci multišportového podujatia Juhoamerických hier 2014. Konal sa v Santiagu, v Čile od 13. do 17. marca 2014, za účasti 6 mužských tímov. Pôvodne sa mali na turnaji predstaviť aj družstvá a , ale odstúpili. Futsalový turnaj pod správou FIFA sa na hrách organizuje od roku 2002 a toto volo jeho 4. vydanie. Všetky zápasy sa hrali v aréne Centro Deportivo Chimkowe s kapacitou 4 500 divákov. Štyrtýkrát na turnaji zvíťazila .
Peisistratos (syn Peisistrata)

Peisistratos ("Peisistratos") je v gréckej mytológii syn a nástupca messénskeho kráľa Peisistrata.
Podľa antického autora Pausania, jeho otec Peisistratos, syn pylského vládcu Nestora, nevládol už nad celou Messéniou, lebo sa o vládu delil s bratom Antilochom a s Penthilom, vnukom Nélea. Ich potomkovia, medzi nimi Peisistratos vládli potom v Messénii, až kým ich neohrozili Dóri, ktorí napadli mykénsky Peloponéz.
Z Messénie potom odišli, ale Pausanias uvádza, že nevie celkom iste, či aj Peisistratos svoju krajinu opustil. Ostatní však prišli do Atén, kde založili významné aristokratické rodiny Alkménovcov a Paiónovcov.
Kenwood

Kenwood Corporation ( "Kabushiki-Gaisha Ken'uddo") bol japonský výrobca rádioamatérskych doplnkov, autorádií a Hi-Fi komponentov.
Spoločnosť bola založená v roku 1946 ako Kasuga Radio Co. Ltd. v meste Komagane v prefektúre Nagano. Dňa 1. októbra 2008 sa spojila so spoločnosťou JVC a vznikla tak spoločnosť JVC Kenwood.
Reportéri bez hraníc

Reportéri bez hraníc (, , ) je v Paríži založená mimovládna organizácia, ktorá obhajuje slobodu tlače a médií. Zastáva sa novinárov a pracovníkov v médiách, sužovaných cenzúrou a perzekúciou. Organizáciu založili roku 1985 Robert Ménard, Rony Brauman a Jean-Claude Gillerbaud.
Za svoje aktivity získala organizácia v roku 2005 Sacharovovu cenu za slobodné myslenie.
Hádzaná na Juhoamerických hrách

Hádzaná na Juhoamerických hrách je hádzanársky turnaj, ktorý sa koná v rámci multišportového podujatia Juhoamerických hier. Do programu hier bol turnaj prvýkrát oficiálne zaradený na 7. juhoamerických hrách v roku 2002 v brazílskom Rio de Janeiru, v mužskej aj ženskej kategórii. Hádzanársky turnaj sa odvtedy koná pravidelne. V oboch kategóriách v ňom dominujú 2 krajinyBrazília a Argentína. 
Tento turnaj zároveň slúži ako kvalifikácia juhoamerických družstiev na hádzanársky turnaj Panamerických hier.
Cvižyn

Cvižyn () je dedina ("село") na Ukrajine vo Vinnyckom rajóne Vinnyckej oblasti. Žije tu 234 obyvateľov.
Alain Resnais

Alain Resnais (* 3. jún 1922, Vannes, Francúzsko – † 1. marec 2014, Paríž) bol francúzsky filmový režisér a jeden z predstaviteľov Francúzskej novej vlny. 
Tejto činnosti sa začal venovať v druhej polovici štyridsiatych rokov. Medzi jeho najvýznamnejšie diela patrí film "Hirošima, moja láska" z roku 1959. Za svoj film "Stará známa pesnička" z roku 1997 získal Césara za najlepší film; za film "Smoking / No Smoking" z roku 1994 potom Césara pre najlepšieho režiséra. Natočil mnoho ďalších filmov, ako napríklad "Vlani v Marienbade" (1961), "Muriel či návrat v čase" (1963), "Môj strýko z Ameriky" (1980), alebo "Ešte ste nič nevideli" (2012). 
Zomrel v roku 2014 vo veku 91 rokov.
Dance in the Dark

"Dance in the Dark" je pieseň americkej speváčky Lady Gaga z jej tretieho EP "The Fame Monster" (2009). Pieseň mala byť pôvodne vydaná ako singel po "Telephone", ale kvôli sporu medzi ňou a nahrávacou spoločnosťou bola ako singel vydaná pieseň "Alejandro".
O piesni.
Gaga v piesni hovorí o "strachu zo seba samej" a zaoberá sa intímnymi skúsenosťami medzi dvoma osobami v spálni. Podľa nej je skladba o dievčati, ktoré má rado sex s vypnutými svetlami, pretože je v rozpakoch kvôli svojmu telu. Tvrdí, že na také ženy narazila pri práci na MAC AIDS Fund a že pieseň nie je o slobode, ale skôr o uistení, že Gaga chápe ich pocity.
"Dance in the Dark" je synthpop dance-popová skladba, ktorá obsahuje prvky retro a new wawe. Pieseň začína zajakavosťou a zahŕňa tiež hovorenú prestávku kde Gaga hovorí mená slávnych ľudí, ktorých život sa skončil tragicky. Skladba získala väčšinou pozitívne recenzie od kritikov.
Gaga s piesňou vystúpila v roku 2010 na Brit Awards kde ju venovala jej blízkemu priateľovi Alexandrovi McQueenovi, ktorý spáchal samovraždu len niekoľko dní predtým. Skladba bola nominovaná za Najlepšiu tanečnú nahrávku na 53. Grammy Awards, ale napokon vyhrala Rihanna s piesňou "Only Girl (In the World)".
Caterpillar Inc.

Caterpillar Inc. je americká korporácia, ktorá navrhuje, vyrába a predáva stroje a motory a takisto ponúka finančné produkty a poistenie prostredníctvom celosvetovej obchodnej siete. Caterpillar je najväčší výrobca stavebných a banských strojov, dieselových a plynových motorov, priemyselných plynových turbín a dieselelektrických lokomotív.
Caterpillar je jednou z 30 spoločností, ktorá je obsiahnutá v akciovom indexe Dow Jones Industrial Average. Sídlo spoločnosti je v meste Peoria v Illinois.
Spoločnosť Caterpillar je známa svojou obchodnou známkou "strojov žltej farby" a logom "CAT".
Haunted House

Haunted House je tretie EP austrálskej electro house dvojice Knife Party. Všetky skladby zložili a produkovali Rob Swire a Gareth McGrillen. Vydané bolo dňa 6. mája 2013.
Cena Petra Dubovského 2013

Cena Petra Dubovského 2013 bol 14. ročník ocenenia pre slovenského futbalistu do 21 rokov. Vyhlásenie sa uskutočnilo 3. marca 2014 v trnavskom Dome kultúry. Ocenenie pre mladých futbalistov sa odovzdáva za uplynutý rok súbežne s Cenou Jána Popluhára, Futbalistka roka, Tréner roka, Najlepší hráč Corgoň ligy, Najlepší rozhodca, Cena fanúšikov a ceny pre Najlepšieho futsalistu. S počtom 20 bodov vyhral 21-ročný stopér Norbert Gyömbér, pôsobiaci v talianskom klube Calcio Catania. Na druhom mieste skončil Ondrej Dudaz MFK Košice s 8 bodmi a Branislav Niňaj z ŠK Slovan Bratislava s 3 bodmi.
Hippotes (syn Fyla)

Hippotes alebo Hippotés ( je v gréckej mytológii syn Fyla a Leipefilény.
Počas príprav Dórov, vedených Heraklovcami, na nový útok o podrobenie si mykénskeho Peloponézu, Heraklovec Hippotes zabil v prístavnom meste Naupakte veštca z Arkádie, pretože si myslel, že je zved poslaný nepriateľom. Keďže veštec bol kňazom boha Apolóna, vojenská výprava Dórov bola po tomto čine odsúdená na neúspech. Boh Apolón im za to zničil morskou búrkou flotilu a zostávajúce vojsko potrestal hladomorom. Heraklovci si chceli boha uzmieriť a preto si odišli po radu do orákula, kde im odporučili, aby vinníka poslali do desaťročného vyhnanstva. Heraklovci si nechali poradiť, Hippota poslali do vyhnanstva a boh im odpustil. Hippotes sa potom v exile, stal otcom Aléta.
Fylas

Fylas ("Fylas") môže byť v gréckej mytológii:
Liebherr

Liebherr Group je veľký nemecký výrobca špecializujúci sa na výrobu žeriavov, súčastí lietadiel, ťažobných strojov. Spoločnosť sídli v meste Bulle vo Švajčiarsku.
Spoločnosť založil v roku 1949 Hans Liebherr. Medzi jej výrobky patria vežové žeriavy, časti lietadiel Airbus, domáce chladničky. Takisto vyrába ťažobné a banské stroje, ako nakladače, bagre a extrémne veľké sklápače. Model T 282B je najväčší sklápač na svete.
Paión (syn Antilocha)

Paión ("Paión") je v gréckej mytológii syn a nástupca messénskeho kráľa Antilocha.
Antický autor Pausanias uvádza, že jeho otec Antilochos, bol syn pylského vládcu Nestora. Antilochos sa už o vládu v Messénii musel deliť s bratom Peisistratom a s Penthilom, vnukom Nélea. Ich potomkovia, medzi nimi Paión vládli potom v Messénii, až kým ich neohrozili Dóri, ktorí napadli mykénsky Peloponéz.
Z Messénie potom odišli do Atén, kde založili významné aristokratické rodiny Paiónovcov a Alkménovcov.
Hádzaná na Stredoamerických a karibských hrách

 
Hádzaná na Stredoamerických a karibských hrách je hádzanársky turnaj, ktorý sa koná v rámci multišportového podujatia Stredoamerických a karibských hier. Organizuje ho Stredoamerická a karibská hádzanárska konfederácia (CCCB) v spolupráci s Stredoamerickou a karibskou športovou organizáciou (CASCO). Do programu hier bol turnaj prvýkrát oficiálne zaradený na 17. stredoamerických a karibských hrách v roku 1993 v portorickom Ponce, v mužskej aj ženskej kategórii. Hádzanársky turnaj sa odvtedy s výnimkou hier v roku 1998 koná pravidelne. 
Tento turnaj zároveň slúži ako kvalifikácia stredoamerických a karibských družstiev na hádzanársky turnaj Panamerických hier.
Thumper

„Thumper“ je deviaty singel britskej post-hardcorovej skupiny Enter Shikari z ich kompilačného albumu "Tribalism" z roku 2010.
Hudobné video.
Hudobné video režíroval a animoval Joseph Pierce. video ukazuje skupinu v čiernobielej farbe. Video používa techniku rotoskopie, podobne ako videoklip k skladbe „Take on Me“ od skupiny A-ha.
Cena Petra Dubovského 2011

Cena Petra Dubovského 2011, bol 12. ročník ocenenia pre slovenského futbalistu do 21 rokov. Vyhlásenie sa uskutočnilo 27. februára 2012 v trnavskom Dome kultúry. Ocenenie pre mladých futbalistov sa odovzdáva za uplynutý rok súbežne s Cenou Jána Popluhára, Futbalistka roka, Tréner roka, Najlepší hráč Corgoň ligy, Najlepší rozhodca a Cena fanúšikov. S počtom 23 bodov vyhral 20- ročný záložník Róbert Mak, pôsobiaci v nemeckom klube 1. FC Norimberg. Na druhom mieste skončil Filip Kiss z ŠK Slovan Bratislava/ Cardiff City F.C. so 4 bodmi a Milan Lalkovič z Doncaster Rovers FC/Chelsea FC s 3 bodmi.
Thomas Feichtner

Thomas Feichtner (* 1970, Vitória, Brazília) je rakúsky dizajnér.
Životopis.
Narodil sa rakúskym rodičom vo Vitórií v Brazílii. Navštevoval školu v Linzi (Rakúsko) a Düsseldorfe (Nemecko); absolvoval Univerzitu umení a priemyselného dizajnu v Linzi, odbor priemyselný dizajn (1990-1995), kde neskôr aj vyučoval (2002-2005).
V roku 1997 založil vlastné dizajnérske štúdio, primárne zamerané na športové potreby a priemyselný tovar.
V roku 2005 začal navrhovať produkty pre rakúske fabriky ale aj tradičných výrobcov, popri vlastných experimentálnych návrhoch na výstavy. Od roku 2001 do 2009 bol partnerom firmy zameranej na vizuálnu komunikáciu so sídlom v Linzi a vo Viedni.
Feichter je profesorom produktového dizajnu na Muthesiovej akadémií výtvarných umení a dizajnu v Kieli (Nemecko). Žije a pracuje vo Viedni.
Práce.
Už ako študent navrhol množstvo produktov pre rakúsky športový priemysel, ako skateboardy a lyže pre Heavy Tools alebo viazanie na lyže a snowboardy pre firmy Tyrolia a Fischer. Neskôr navrhoval lyže pre Head a Blizzard. V oblasti vizuálnej komunikácie pracoval pre firmy ako Swarovski, Adidas Eyewear, European Capital of Culture alebo pre britsko-izraelského dizajnéra Rona Arada.
Po skorom úspechu ako priemyselný dizajner sa zameral na navrhovanie experimentálnych produktov; pracoval s tradičnými výrobcami ako napríklad J. &amp; L. Lobmeyr, Porzellanmanufaktur Augarten, Carl Mertens, Neue Wiener Werkstätten, Wiener Silbermanufactur and Stamm. Taktiež dokončil nezávislé projekty v spolupráci s firmou Vitra a FSB.
Jeho práce sä vystavené napríklad v MAK-Museum für angewandte Kunst (Múzeum aplikovaného umenia - súčasného umenia) vo Viedni.
Ahronomične (Vinnycký rajón)

Ahronomične () je dedina ("село") na Ukrajine vo Vinnyckom rajóne Vinnyckej oblasti. Žije tu 3852 obyvateľov.
Jakušynci

Jakušynci () je dedina ("село") na Ukrajine vo Vinnyckom rajóne Vinnyckej oblasti. Žije tu 2463 obyvateľov.
Bóros (syn Penthila)

Bóros ("Bóros") je v gréckej mytológii syn a nástupca messénskeho kráľa Penthila.
Antický autor Pausanias uvádza, že jeho otec Penthilos, bol syn messénskeho vládcu Periklymena a vnuk Nélea. Penthilos sa však už o vládu v Messénii musel deliť so synmi Nestora, Peisistratom a s Antilochom. Ich potomkovia, medzi nimi aj Bóros vládli potom v Messénii, až kým ich neohrozili Dóri, ktorí napadli mykénsky Peloponéz.
Z Messénie potom odišli do Atén, kde založili významné aristokratické rodiny Paiónovcov a Alkménovcov.
SL2

SL2 je britská breakbeat hardcore/rave skupina z Londýna, známa predovšetkých počas prvej polovice 90. rokov. skupina takisto produkuje hudbu pod názvami Slipmatt &amp; Lime a T.H.C..
História.
Začala ako trojčlenná skupina, ktorej členmi boli Matt "Slipmatt" Nelson, John "Lime" Fernandez a rapový vokalista Jason "Jay-J" James.
Do mainstreamovej popularity sa dostala vďaka hitu „DJ's Take Control“, ktorý dosiahol 11. miesto v britskom rebríčku UK Singles Chart. V roku 1992 vydala skupina skladbu „On a Ragga Tip“ cez XL Recordings. Stala sa ich najväčším hitom, pričom sa udržala 11 týždňov v UK Singles Chart. Takisto vydali v roku 1992 hit „Way In My Brain“, po ktorom sa koncom roka 1993 rozpadla.
V roku 1997 sa skupina znovu obnovila vytvorením remixu skladby „On a Ragga Tip“. Hoci nevydali žiadny nový materiál, pokračujú ako DJi.
Penthilos (syn Periklymena)

Penthilos ("Penthilos") je v gréckej mytológii syn a nástupca messénskeho kráľa Periklymena.
Antický autor Pausanias uvádza, že Penthilos, bol syn messénskeho vládcu Periklymena a vnuk Nélea. Penthilos sa o vládu v Messénii musel deliť so synmi Nestora, Peisistratom a s Antilochom. Jeho syn Bóros a potomkovia Peisistrata a Antilocha vládli potom v Messénii, až kým ich neohrozili Dóri, vedení Heraklovcami, ktorí napadli mykénsky Peloponéz.
Z Messénie potom odišli do Atén, kde založili významné aristokratické rodiny Paiónovcov a Alkménovcov.
Quezon City

Quezon City je najväčšie mesto na Filipínach. V rokoch 1948–1976 bolo hlavným mestom krajiny.
Poloha mesta a prírodné podmienky.
Mesto sa nachádza na juhozápade ostrova Luzon, severozápadne od hlavného mesta Manila. Mesto leží v priemernej nadmorskej výške iba 17 m a tvorí veľkú konurbáciu s Manilou a okolitými mestami. V januári spadne priemerne 25 mm zrážok, v auguste priemerne okolo 440 mm. Priemerná teplota sa v januári pohybuje okolo 28°C, v júli okolo 32°C.
Volkswagen Crafter

Volkswagen Crafter je veľký dodávkový automobil, ktorý od roku 2006 vyrába automobilka Daimler AG a je tiež najväčším vanom s nosnosťou 3 až 5 ton, ktorý predáva automobilka Volkswagen. Je treťou generáciou vanu Volkswagen LT, ktorý bol vo výrobe od roku 1975. Model Crafter je preznačeným modelom Mercedes-Benz Sprinter, ale s pohonnou jednotkou Volkswagen. Takisto je predávaný automobilkou Daimler ako Mercedes Sprinter a predtým ako Freightliner Sprinter a Dodge Sprinter.
Počínajúc modelovým rokom 2017 je Crafter navrhnutý a vyrábaný Volkswagenom, a viac nieje spájaný so Sprinterom. Tento nový Crafter je tiež predávaný divíziou MAN Truck &amp; Bus ako MAN TGE.
Jeho hlavnými európskymi konkurentmi sú Renault Master/Opel Movano/Nissan NV400, Ford Transit, Fiat Ducato/Citroën Jumper/Peugeot Boxer a Iveco Daily.
Motory.
Všetky motory pre Crafter sú na základe 2,5-litrového radového päťvalcového motora. Všetky motory spĺňajú emisnú normu Euro 4 s použitím filtra pevných častíc.
Hádzaná na Juhoamerických hrách 2002

Hádzaná na Juhoamerických hrách 2002 bol hádzanársky turnaj v rámci multišportového podujatia Juhoamerických hier 2002. Konal sa v São Bernardo do Campo, v Brazílii od 3.9. augusta 2002, za účasti 5 mužských a 4 ženských tímov. Hádzanársky turnaj sa na hrách organizoval prvýkrát. Zápasy sa hrali v aréne Ginásio Poliesportivo de São Bernardo do Campo. Zvíťazili hádzanári Argentíny a hádzanárky Brazílie.
Tento turnaj bol zároveň kvalifikáciou na hádzanársky turnaj Panamerických hier 2003, ktoré sa uskutočnili v Santo Domingo. Kvalikovali sa naň 3 najlepšie družstvá mužov a 2 družstvá žien.
Hádzaná na Juhoamerických hrách 2006

Hádzaná na Juhoamerických hrách 2006 bol hádzanársky turnaj v rámci multišportového podujatia Juhoamerických hier 2006. Konal sa v Mar el Plata, v Argentíne od 9.13. novembra 2006, za účasti 4 mužských a 4 ženských tímov. Hádzanársky turnaj sa na hrách organizoval iba druhýkrát. Zápasy sa hrali v aréne Estadio Polideportivo Islas Malvinas. Zvíťazili obe reprezentácie Argentíny.
Tento turnaj bol zároveň kvalifikáciou na hádzanársky turnaj Panamerických hier 2007, ktoré sa uskutočnili v Rio de Janeiro. Kvalikovali sa naň 2 najlepšie družstvá mužov a žien a tretie družstvo postúpilo do do kvalifikácie o Panamerické hry 2007.
Experience (album)

Experience je debutový štúdiový album anglickej elektronickej tanečnej skupiny The Prodigy. Vydaný bol dňa 28. septembra 1992 prostredníctvom XL Recordings. V októbri 1992 britskom rebríčku UK Albums Chart dosiahol 12. miesto.
Informácie.
Mnohým interpretom vtedajšej breakbeat hardcore scény je vzdaná pocta a sú vymenovaní na poznámkach albumu. Medzi nich patria interpreti SL2, Carl Cox, Moby, Tim Westwood a Aphex Twin.
Zoznam skladieb.
Všetky skladby napísal a zložil Liam Howlett.
Hádzaná na Juhoamerických hrách 2010

Hádzaná na Juhoamerických hrách 2010 bol hádzanársky turnaj v rámci multišportového podujatia Juhoamerických hier 2010. Konal sa v Medellíne, v Kolumbii od 20.30. marca 2010, za účasti 5 mužských a 6 ženských tímov. Hádzanársky turnaj sa na hrách organizoval tretíkrát. Zápasy sa hrali v aréne Coliseo Unidad Deportiva Ditaires v Itagüí. Zvíťazili hádzanári Brazílie a hádzanárky Argentíny.
Tento turnaj bol zároveň kvalifikáciou na hádzanársky turnaj Panamerických hier 2011, ktoré sa uskutočnili v Guadalajare. Kvalikovali sa naň 3 najlepšie družstvá mužov a žien a štvrté družstvo postúpilo do kvalifikácie o Panamerické hry 2011.
Hermioné

Hermioné (iné názvy: Hermiona, Hermione; "Hermioné", ) môže byť:
Hermione môže byť aj:
Gagarinova ulica (Bratislava)

Gagarinova ulica je ulica v Bratislave v mestských častiach Ružinov a Vrakuňa
v okrese Bratislava II. Predstavuje jednu z najdôležitejších komunikácií v Bratislave.
Popis.
Ulica je situovaná zhruba v smere západ-východ.
Na západnom konci nadväzuje na Prievozskú ulicu v blízkosti mimoúrovňového križovania s Bajkalskou ulicou.
Na východnom konci prechádza do Popradskej ulice.
V celej svojej dĺžke je Gagarinova ulica koncipovaná ako nedelená štvorpruhová komunikácia s dvomi pruhmi v každom smere.
Okrem vnútormestskej dopravy ulica slúži hlavne ako výpadovka a napojenie na diaľnicu D1.
Po celej dĺžke ulice je zriadená trolejbusová trať, ktorá je súčasťou vetvy na Dolné Hony v mestskej časti Vrakuňa.
Úsek Prievozská ulica - Tomášikova ulica.
V tomto úseku ulica predstavuje hranicu medzi miestnou časťou Trávniky na severnej strane a miestnou časťou Prievoz na južnej strane.
Úsek Tomášikova ulica - diaľnica D1.
V tomto úseku ulica predstavuje hranicu medzi miestnou časťou Pošeň na severnej strane a miestnou časťou Prievoz na južnej strane.
Úsek diaľnica D1 - Popradská ulica.
V tomto úseku ulica predstavuje hranicu medzi mestskou časoťu Vrakuňa na severovýchodnej strane a miestnou časťou Prievoz na juhozápadnej strane.
Pôvod názvu.
Pomenovaná je podľa sovietskeho kozmonauta Jurija Alexejeviča Gagarina.
Željko Buvač

Željko Buvač (, * 13. september 1961, Banja Luka, Juhoslávia) je bývalý juhoslovanský, resp. bosniansky futbalista a súčasný futbalový tréner. Je asistentom hlavného trénera Jürgena Kloppa v Liverpool FC.
Hráčska kariéra.
Buvač hral po svojom príchode do Nemecka v rokoch 1991-1992 v druholigovom klube FC Rot-Weiß Erfurt, potom v 1. FSV Mainz 05 (1992-1995) a v rokoch 1995-1998 v regionálnom klube SC Neukirchen.
Trénerská kariéra.
Po ukončení aktívnej kariéry bol v roku 1998 povýšený na hlavného trénera SC Neukirchen, než ho jeho bývalý spoluhráč Jürgen Klopp, ktorý o niekoľko mesiacov predtým prevzal trénerskú funkciu v 1. FSV Mainz 05, priviedol v lete 2001 späť do Mainzu ako svojho asistenta. V roku 2008 prijal spoločne s Kloppom trénerské angažmán v Borussii Dortmund.